runetrust/blame-folketinget-dk huggingface dataset:
Pia Adelsteen (DF), 2015-03-24:
Jeg bad om en statistik over de seneste 10 år, og når man så ser på tallene, viser det sig ganske rigtigt, at antallet af kvinder med dansk statsborgerskab, der var udsat for fysisk partnervold, i år 2000 var ca. 42.000, og at det i år 2010 var nedbragt til ca. 29.000.
Birgitte Josefsen (V), 2005-03-03:
Heldigvis har både den politiske og den folkelige opfattelse ændret sig, i takt med at mulighederne for at få fingrene uberettiget ned i den offentlige kasse har vist sig indimellem et være meget enkle, ligesom det tætte samarbejde med EU har vist sig at skabe et nyt marked for berigelseskriminalitet.
Hans Christian Schmidt (V), 1998-12-11:
Men jeg vil godt komme med den bemærkning, at når ministeren spørger, om det er et godt valgt tidspunkt at fremsætte forslaget på, kan man jo sige, at det er et fortrinligt valgt tidspunkt, når man tænker på, at statsrevisorerne netop nu offentliggør en revision af indførelsen, administrationen og kontrollen af den grønne afgiftspakke.
Elisabeth Arnold (RV), 2004-03-17:
Når man tænker på, hvor positiv justitsministerens var, og hvilken opremsning justitsministeren gav af de eksisterende muligheder, ungdomssanktioner, ungdomskontrakter, nedsatte udvalg og plan for bekæmpelse af ungdomskriminalitet, kan jeg ikke rigtig genkende, at der er et samarbejde mellem Dansk Folkeparti og regeringen på dette her område.
Ole M. Nielsen (KRF), 1999-05-20:
Til gengæld skulle de så have en række andre goder, f.eks. større tryghed i ansættelsen, bedre arbejdsforhold og måske en højere lønindplacering. Og så til sidst: Jeg tror egentlig ikke, at mange sygeplejersker finder, det er særlig sjovt at strejke.
Villy Søvndal (SF), 2008-10-08:
Er det statsministerens opfattelse, at Jens Rohdes ytringsfrihed også omfatter hans ret til at ytre sig om Irakkrigen og de begrundelser, der dannede grundlag for ikke alene regeringens og Dansk Folkepartis beslutning, men også for VKO’s forsøg på at overbevise den danske befolkning?
Betina Kastbjerg (DD), 2023-11-21:
I Danmarksdemokraterne mener vi, det er vigtigt, at vi sætter hårdt ind over for bandernes hashkriminalitet, da det er kriminalitet, der fører til stor utryghed, og som unægtelig fører afstumpet vold med sig, hvilket vi har set flere eksempler på på Christiania med bl.a. skuddrab i Pusherstreet.
Mike Legarth (KF), 2012-05-31:
Og det bryder Socialdemokratiet altså nu med, når de afgiver den vetoret, altså at når man har indgået en aftale, har man også medbestemmelse med hensyn til den ændring, der skal foretages – i hvert fald skal den så opsiges efter et valg, og så kan man frit derefter handle.
Ole Birk Olesen (LA), 2014-12-02:
Og dog budgetterer den med et underskud i 2015 på 60 mia. kr. – ikke 37 mia. kr., men 60 mia. kr., som endda forventes at blive større end de 60 mia. kr., fordi regeringens prognoser for væksten i økonomien og oliepriserne osv. ikke hænger sammen.
Marcus Knuth (V), 2016-12-13:
Hvis vi ikke hjælper dem, risikerer vi, at de falder igennem sprækkerne, falder uden for systemet og måske ender på gaden, måske ender som kriminelle og ender med ikke at have et job, ikke at bidrage til det danske samfund i den periode, hvor de er her, inden de forhåbentlig skal hjem igen.
Sophie Løhde (V), 2008-11-06:
Forud for førstebehandlingen her i dag har lovforslaget været sendt i høring hos Færøernes landsstyre, der dog ikke er fremkommet med bemærkninger endnu, men som det jo også fremgår af selve lovforslaget, forventes der også en endelig udtalelse fra hjemmestyret, inden vi tredjebehandler lovforslaget her i salen.
Kristian Thulesen Dahl (DF), 2008-10-09:
Her tænker jeg specielt på, at der er nogle bankdirektører, der har haft en meget kortsigtet økonomisk interesse, fordi de har haft aktieoptionsprogrammer, der har gjort, at hvis kurserne steg, kunne de selv få en bedre aflønning og sådan nogle ting.
Kristian Thulesen Dahl (DF), 2003-12-12:
Vi arbejder for, at man i det kommissorium og i det udvalg, der nu kommer til at sidde og undersøge alt det her, også får i opdrag at komme med bud på, hvad man kan gøre for at stoppe den slags, så man får anvisninger på det også fra de eksperter, der kommer til at sidde og arbejde med det.
Nicolai Wammen (S), 2023-05-11:
Bl.a. derfor har jeg sikret, at Det Økonomiske Råds opgaver er blevet udvidet, sådan at de nu i tillæg til deres rolle som finanspolitisk vagthund har til opgave løbende at efterse ministeriernes regneprincipper for adfærdsvirkninger af økonomisk-politiske tiltag.
Susanne Clemensen (CD), 1998-04-30:
Bortset fra det synes vi også, det er vigtigt at pointere - som det er blevet fremført af andre ordførere her i dag - at den bedste sprogstimulering uden tvivl fås ved, at disse børn gennem optagelse i daginstitution, dagpleje eller lignende stifter bekendtskab med dansktalende børn og gennem leg og andre sociale aktiviteter med dansktalende børn tilegner sig dansk.
Nikoline Erbs Hillers-Bendtsen (ALT), 2023-12-01:
Vi anerkender også, at der er et problem med ulighed i sundhed i forhold til generel overvægt, og vi mener, at man skal være langt bedre til at forebygge overvægt, både så den ikke er så socialt skæv, som den er i dag, og så vi sikrer, at de mennesker, som i høj grad får livsstilssygdomme, og som dør tidligere end andre, og hvor man kan se, at uligheden spiller en rolle, får bedre hjælp og bedre forebyggelse.
Birgitte Vind (S), 2020-11-27:
Redegørelsen kommer også ind på ensomhed blandt ældre, og desværre kan ensomhed også være en følge af, at vi lever længere: Tab af ægtefælle, børn, der er flyttet væk, venner og arbejdskammerater, der går bort, betyder, at livsvidnerne forsvinder.
Steen Gade (SF), 2014-03-11:
Når jeg så kigger på selve forslaget, har jeg, i forlængelse af at man altså ikke må glemme, at det er en forbedring – det handler om genhusning, det handler om opmagasinering, det handler om flytning, og det handler også om skimmelsvamp – lyst til at sige, at jeg synes, at det omfang, som den stormflod havde, bør få os til at kigge det lidt grundigt efter.
Tove Videbæk (KRF), 2001-10-11:
Men jeg er enig i, at det ikke bør skrives ind, da vi så også på det område endnu en gang vil cementere det problem, som vi har på mange andre områder i sundhedssystemet, nemlig de stive faggrænser, som mange steder er en hindring for et fleksibelt samarbejde. Netop dette fleksible samarbejde i sundhedsvæsenet skal vi gøre alt, hvad vi kan, for at fremme.
Rikke Hvilshøj (V), 2006-02-24:
Hele den her diskussion om dispensationer – og nu skal jeg passe på; det er ikke for at unddrage mig noget ansvar – er lidt svær for mig, for det er Indfødsretsudvalget, der sidder med dem hver evig eneste uge, og hvis der kommer en henvendelse fra flertallet i udvalget og dem, der står bag aftalen, om at kigge på det, jamen så er det altså ikke mig, der afviser det.
Brian Mikkelsen (KF), 2009-03-18:
De havde ét formål, og det var at lave samfundsomvæltning godt nok under dække af, at de lavede solidaritetsarbejde med andre landes befrielsesfronter, men en stor del af formålet var at lave kriminalitet i Danmark ved bankrøverier, ved bortføringer og afpresning, og i sidste ende dræbte man jo en politibetjent.
Jens Hald Madsen (V), 2001-05-28:
Det er fuldstændig analogt med det oplæg, som Venstre også selv er kommet med. Så igen for os: Skal der være bæredygtighed, skal vi have skabt frihandel, det er et nøgleord. Derfor skal ulandene sikres bedre adgang til de industrialiserede landes markeder.
Helge Sander (V), 2009-03-26:
Men ellers er lovforslaget jo udformet på en sådan måde, at nok er der fokus på Kina, fordi det er her, vi har et samarbejde, som vi er ved at udvikle, men det er også ganske rigtigt, at det er udformet sådan, at det også kan tilpasses alle andre lande, som man måtte ønske samarbejde med i forlængelse af det, der nu er startet med Kinastrategien.
Thomas Adelskov (S), 2002-04-12:
Den store fokus, som ministeren og ordførerne for regeringspartierne sætter på dette område, er med til at gøre, at karaktererne bliver en så central del af den uddannelsespolitiske debat, at det faktisk overskygger al diskussion om kvalitet og indhold, og lige nøjagtig indholdet er jo enormt relevant.
Christian Poll (ALT), 2017-01-19:
Delvis kompensation, som lovforslaget omtaler, betyder naturligvis merudledning og hermed en forringelse i vandmiljøet, som vandrammedirektivet ikke giver mulighed for.« Der er kastet mange penge efter de her kompenserende løsninger, senest 15 mio. kr. på GUDP-programmet, som resulterede i, at man med en rapport kunne vise, at de her måder at kompensere på rent faktisk ikke virker særlig godt.
Helene Brydensholt (ALT), 2024-11-08:
Jeg vil egentlig bare sige tak til ordføreren for en rigtig fin tale, hvor ordføreren virkelig fik sagt det meget klart, hvorfor der både er behov for, vi får lavet den her nye model for en grundfinansiering, men også, hvorfor der er behov for, at der bliver lavet en strategi for det her, hvor alt civilsamfundets arbejde ude i samfundet bliver tænkt sammen med, hvad kommunen laver, hvad regionerne laver, og hvad der kommer herinde fra Christiansborg og fra erhvervslivet for den sags skyld, så der kommer en eller anden form for plan for det her og en struktur på det.
Frank Dahlgaard (KF), 1998-11-18:
Den lange debat om miljø- og energipolitikken var forfriskende og helt o.k., men nu behandler vi jo et helt konkret lovforslag ved en førstebehandling, og dér er det vigtigt at vide, om der egentlig er yderligere bemyndigelser i det her, ud over at man ligesom legaliserer et område, i stedet for at det bare kører over finansloven.
Hans Christian Schmidt (V), 2000-11-16:
Det var mest, fordi hr. Ole M. Nielsen selv inddrog, at dem, han havde gjort det sammen med, var socialisterne i Folketinget, og det kender vi jo alle sammen. Det er da i hvert fald kun tegn på afgifter, afgifter, skatter, skatter, og det har ikke noget med at gøre, om miljøet får det bedre eller ej.
Morten Homann (SF), 2005-11-25:
Sagen er, at hvor det tidligere har været en fælles samfundsopgave at bygge almene boliger, så er det med det princip, som det her lovforslag stadfæster, i stadig højere grad blevet de dårligst stillede og fattigste mennesker, lejerne i den almene sektor, som betaler for, at der er boliger.
Karina Adsbøl (DD), 2023-04-21:
De har jo ikke selv mulighed for at anlægge en sag ved domstolene, men de hæfter alligevel for en regning, hvis der er en værge, og en værge kan vel i princippet også være en advokat, som anlægger en sag for dem for at søge oprejsning, hvis de f.eks. har været anbragt ubegrundet uden for hjemmet.
Ole Sohn (SF), 2004-02-20:
Når Dansk Folkeparti ikke ønsker, at der skal være taburetklæberi, dvs. overensstemmelse mellem regeringen og de folk, der udpeges, må man jo gå ud fra, at så vil Dansk Folkeparti give et godt råd til regeringen om at udpege en formand, som ikke er medlem at Venstre eller Det Konservative Folkeparti.
Karina Lorentzen Dehnhardt (SF), 2011-06-14:
Jeg vil prøve at rydde en anden misforståelse, tror jeg i hvert fald det er, af vejen her i dag, for noget af det, der også har floreret, er, at den her strafskærpelse for de egentlige hjemmerøverier skulle have en afsmittende effekt på de andre hjemmerøverier, så vil ministeren ikke bekræfte, at der i lovforslaget står, at det ikke skal have en afsmittende effekt på de andre hjemmerøverier?
Morten Messerschmidt (DF), 2009-03-10:
Det, der er værd at fokusere på, er Socialistisk Folkepartis krav til ændringer af vækst- og stabilitetspagten, og der vil jeg, og tror jeg rigtig, rigtig mange danskere gerne vide, om det overhovedet kan tænkes, at Socialistisk Folkeparti går med til at afskaffe kronen, hvis ikke der ændres i vækst- og stabilitetspagten.
Pernille Vermund (NB), 2020-02-07:
Jeg synes, at hvis ikke man – hvad skal man sige – lidt fordomsfrit sætter luppen på det her og ser på, hvor det er, det bliver begået, og hvordan vi kan sætte ind, både i forhold til det forebyggende arbejde, men også i forhold til at optrevle det og straffe forbryderne, så risikerer vi at ramme forkert med de indsatser, vi gør her.
Frode Sørensen (S), 1998-11-03:
I dette her tilfælde foreslår ministeren, at firmapensionskasser skal fungere efter samme regler som f.eks. livsforsikringsselskaber, hvad angår revision, og som i flere andre forslag er det advokat Jan Schans Christensens såkaldte eneudredning, der ligger bag forslaget, som også betyder en præcisering af Finanstilsynets tavshedspligt, og som udvider partsbegrebet. Socialdemokratiet er positivt indstillet over for dette såvel som over for de andre forslag, der indebærer præciseringer af de eksisterende regler i de finansielle love, og derfor skal jeg ikke så meget opholde mig ved de hovedtræk, der går igen i den stribe store og små forslag, men samle mig om at rose ministeren for at give lønmodtagerne en øget indflydelse på Lønmodtagernes Dyrtidsfond ved oprettelsen af investeringspuljer.
Marianne Jelved (RV), 2002-04-04:
Jeg er ikke enig i måden, regeringen vil gøre det på, men det er en anden sag. Så bruger regeringen denne sag, som har sit tydelige udspring i ønsket om skærpet tilsyn med de etniske friskoler, til at udvide den fagrække, der skal føres specielt tilsyn med ud over det generelle tilsyn med skolen osv., og så spørger jeg: Hvorfor er det nødvendigt at udvide den fagrække fra dansk, matematik og engelsk til også at omfatte historie, samfundsfag og naturvidenskabelige fag?
Ulla Sandbæk (ALT), 2015-07-03:
De er, skriver han, manglende viden om den enkelte asylansøgers kompetencer, problemer med mobiliteten på tværs af kommunegrænser, at modtagerkommuner ikke kompenseres, når de modtager kvoteflygtninge fra en anden kommune, og at integrationssystemet er ufleksibelt.
Marlene Ambo-Rasmussen (V), 2022-02-10:
Med lovforslaget får vi sat hårdt ind over for de mennesker, der udøver social kontrol, og derfor stemmer vi i Venstre selvfølgelig for lovforslaget, men samtidig vil jeg gerne komme med en kraftig appel til regeringen om ikke at sylte problemet yderligere i den indeværende regeringsperiode.
Mette Thiesen (DF), 2025-12-17:
Det er Nick Zimmermann, der normalt er ordfører på det her område, men jeg er nødt til at sige, at der er én ting, som jeg synes der manglede i den her i øvrigt fine tale, og det er det her med – ministeren sagde det også tidligere fra talerstolen – at Danmark skal gå forrest.
Anita Knakkergaard (DF), 2007-05-29:
Kommunerne skal ikke have skimmelsvamp i deres institutioner og heller ikke i skolerne, for det nytter jo ikke noget, ens lejlighed er fri for skimmelsvamp, hvis man så tilbringer 8 timer i en skole og et fritidshjem, hvor der fyldt med skimmelsvamp.
Kim Behnke (FP), 1998-01-30:
Det drejer sig om, at når det offentlige pålægger elforsyningsvirksomhederne, elproduktionsvirksomhederne, eltransmissionsvirksomhederne osv. forskellige forpligtelser, og det er jo altså i denne forbindelse tilsynet med stærkstrømsanlæggene, skal den omkostning formidles videre, og det kommer til at betyde, at hvis der er nogle, der vælger at importere strøm fra f.eks. Norge eller Sverige, at så bliver de pålagt denne PSO.
Kim Andersen (V), 1999-11-12:
Til hr. Aage Frandsen: Jamen hvis der virkelig var tale om, at man ville en miljøforbedring på det her område, så levede man jo op til pvc-handlingsplanen, så sørgede man for at få sat yderligere skub i indsamlings- og genbrugsprocedurerne, og så afventede man, hvad EU spiller ud med både med hensyn til facts og med hensyn til eventuelle forslag om generelle afgifter.
Jakob Sølvhøj (EL), 2017-11-15:
Det her vil særlig ramme de 4.000 borgere, som er født døve, og som i kraft af det, fordi de ikke har lært det talte sprog heller fra barndommen, har ganske store læsevanskeligheder, ganske store forståelsesvanskeligheder, sådan at det så at sige er den gruppe af borgere, som har det sværeste handicap i forhold til deres manglende hørelse, der bliver ramt hårdest.
Pia Christmas-Møller (KF), 1998-03-27:
Må jeg ikke godt minde om, at en af veteranerne her i Folketinget i dag har fortalt mig, hvordan forligsteksterne til stort set samtlige boligforlig lige siden 1968 indledes. De indledes altså med en bemærkning om, og jeg citerer nogenlunde ordret: »Som overgang til et frit boligmarked er parterne enige om at gennemføre ...«, og så kommer de elementer, der i øvrigt var enighed om i det pågældende forlig.
Ebbe Kalnæs (CD), 2000-04-25:
Når vi går ud fra, som jeg har nævnt tidligere i dag, at den naturlige CO2-del er 100 og den menneskeskabte er 4, og at omkring 12 pct. af de 4 pct. ligger i transportsektoren, har fru Anni Svanholt så gjort sig nogen forestillinger om, hvad det ville have betydet socialt, økonomisk og regionalt, hvis man havde fastholdt målsætningen og dermed havde reduceret eller standset bevægeligheden og den udvikling, der ligger i en vækstperiode, hvor vi har fået bedre beskæftigelse?
Line Barfod (EL), 2010-06-01:
Derfor vil jeg bare gerne spørge, om det, fru Marlene Harpsøe og Dansk Folkeparti er mest optaget af, er, hvordan vi forebygger, at der kommer ofre for kriminalitet, hvordan vi forebygger, at der er nogle, der bliver slået ned på gaden, som fru Marlene Harpsøe taler om, eller om Dansk Folkeparti er mest optaget af, at børn skal straffes.
René Christensen (DF), 2010-04-19:
Jeg tror nemt, at man kan komme ud i nogle konflikter, for hvordan skelner man mellem den kommunale ydelse og den ydelse, som borgeren har købt ekstra? Jeg vil også i forhold til kommunerne som sådan sige, og det skal ikke ses som en mistillid til kommunerne, at der er en masse kommuner, der lige nu kigger på, hvordan de skal få deres økonomi til at hænge sammen.
Poul Nyrup Rasmussen (S), 1999-02-11:
Men sandheden er jo, at vi har gennemført langt, langt over en fjerdedel af vort samlede regeringsgrundlag, selv om vi ikke er mere end en fjerdedel henne i en normal valgperiode. Må jeg sige: Vi ved godt, at nogle af de mål, vi har sat os, ikke er nået endnu, men det er der heller ikke noget nyt i i dansk politik, som hr. Peter Duetoft jo så udmærket understregede det.
Kristian Thulesen Dahl (DF), 2002-02-01:
Jeg tror, jeg kan finde en hel del gode citater fra hr. Jes Lunde, som jeg måske ved en senere lejlighed kunne servicere hr. Frandsen med, og som i virkeligheden i meget høj grad kunne give svaret. Men det, jeg har sagt om uddannelsesområdet, vil jeg gerne gentage.
Joachim B. Olsen (LA), 2016-05-13:
Når hr. Rune Lund står på Folketingets talerstol og siger, at de reformer, man har lavet, vedrørende f.eks. kontanthjælp, dagpenge, efterløn osv. osv. ikke har virket, hvad bygger hr. Rune Lund så det på?
Magnus Heunicke (S), 2021-06-03:
I forhold til det med tilbagefald er det måske lidt teknisk at nå at sige det på 15 sekunder her, men hvis man får tilbagefald fra en alvorlig kræftsygdom, er det jo ofte, fordi behandlingen ikke har virket, og så skal man måske ud i noget eksperimentel behandling, og denne er ikke altid placeret på alle de fire steder i dag.
Ole Birk Olesen (LA), 2012-05-03:
Så vil jeg gerne høre skatteministeren: Hvorfor er det godt, at vi har en grundlovens § 72, der sikrer boligens ukrænkelighed, og som tilsiger, at udgangspunktet må være, at der skal en retskendelse til, før myndighederne kan få adgang til boliger?
Jørn Dohrmann (DF), 2004-01-22:
, og det må jo selvfølgelig være med henblik på at forebygge eller reducere den eksisterende støj. Med L 108 skal der fastlægges regler om, hvilke myndigheder der skal være ansvarlige for gennemførelse af den her opgave, vi nu engang skal udføre. Man kan også sige om L 108, at det kun omhandler de store byer, jernbaner og lufthavne.
Stinus Lindgreen (RV), 2023-05-02:
Der er også helt oplagt udfordringer, når det kommer til de nye AI- eller kunstig intelligens-løsninger, hvor man skal huske, at enhver algoritme og især dem, der er meget komplekse, er helt afhængige af deres træningsdata, og de kan have indbyggede bias – jeg mangler et dansk ord her, skævvridninger – i deres algoritmer, om det så er bevidst eller ej.
Britt Bager (V), 2016-04-15:
Når det så er sagt, vil jeg sige for at svare på det første spørgsmål, at det grundlæggende er ekstremt vigtigt for mig og for Venstre, at Danmark bliver ved med at holde fanen højt, hvad angår børneattester, og står i front for at undgå krænkelser af børn.
Svend Auken (S), 2001-05-09:
Og to af de virkelige succeser, vi kan henvise til, er krafvarmeudbygningen og vindkraftudbygningen. Og vi ved udmærket godt, at med den satsning, som vi har været fælles om, vil vi på kolde, blæsende dage producere mere strøm, end vi har brug for.
Torsten Schack Pedersen (V), 2008-10-21:
Når vi i Venstre støtter 50-50-modellen, er det også, fordi denne fordeling sikrer forholdet mellem direkte konkurrence på TDC's kobbernet og alternativ infrastruktur, for den optimale konkurrencesituation på telemarkedet opstår jo først, når man som kunde har flere konkurrerende adgange til kommunikation, altså adgang til telefoni, bredbånd m.v. gennem ikke blot kobbernettet, men også det mobile net, trådløse teknologier, coax og fiber, og derfor er opgaven, at regulering af telemarkedet skal sikre, at det fortsat er rentabelt at foretage investeringer, som løbende medvirker til en styrkelse af konkurrencesituationen gennem investering i såkaldt alternativ infrastruktur.
Poul Andersen (S), 2005-12-07:
Men indtil det foreligger og er testet, er der ikke noget reelt alternativ til den nuværende finanslovstyring og heller ikke grundlag for at omdanne Banedanmark til en selvstændig offentlig virksomhed, og jeg understreger, at indtil disse forudsætninger er i orden, er der ikke ønsker om fra regeringens side at gøre det.
Troels Lund Poulsen (V), 2014-08-27:
I Venstre noterer vi os desværre, at der også er danske statsborgere, der drager i krig både i Syrien og højst sandsynligt også i den nordlige del af Irak for at tilslutte sig den såkaldte islamiske stat med de konsekvenser, det jo har for civilbefolkningen i den nordlige del af Irak, men selvfølgelig også med de konsekvenser, det potentielt kan have, når nogle af de statsborgere vender tilbage til Danmark.
Jann Sjursen (KRF), 2003-01-16:
Men jeg synes, at nu, hvor det er kommet lidt længere på afstand, burde vi måske i virkeligheden gå endnu mere til biddet lige præcis i den debat, for der mener vi ikke fra Kristeligt Folkepartis side, at man er nået langt nok med den redegørelse, som blev forelagt for Folketinget i sin tid. På den baggrund kan jeg sådan set opsummere, at jeg er ganske godt tilfreds med, at vi fra Kristeligt Folkepartis side er med til at foreslå, at der nu går et udvalgsarbejde i gang, idet jeg altså vil understrege, at det ikke kun vedrører de særlige rådgivere, men altså også embedsmændenes virksomhed helt generelt.
Troels Lund Poulsen (V), 2010-11-26:
Det er jo en del af den energiaftale, som min forgænger udbyggede med en mundtlig aftale med partierne bag energiaftalen om nye skatte- og afgiftsregler for investeringer i vedvarende energi, og som det her er blevet nævnt, vedrører det, vi diskuterer i dag, de skattemæssige dele af aftalen.
Johs. Poulsen (RV), 2008-01-31:
Det vil naturligvis vise sig, om det er muligt, men vi synes, at der må gøres meget for det, ikke mindst med det afsæt, at det tilsyneladende er sådan, at vi langt hen ad vejen har fælles visioner; så er udfordringen jo ikke mindst den økonomiske.
Mikkel Dencker (DF), 2007-10-05:
I stedet for at sænke arbejdsmarkedsbidraget med ½ pct., så alle, rig som fattig, blot sparer ½ pct. i skat, synes vi, at pengene gør mere gavn ved at blive delt ud som sænkning af skatten på arbejde i den nedre del af indkomstskalaen.
Per Ørum Jørgensen (KF), 2009-03-13:
Og det er jo også netop det, der kendetegner den sammenhæng og det forhold, som vi har mellem Danmark og Grønland: at vi har en konstruktiv tilgang, en konstruktiv dialog, hvor vi fordomsfrit kan udveksle vores synspunkter ud fra de forskellige interesser, der naturligvis kan gøre sig gældende.
Per Stig Møller (KF), 2005-06-09:
Hvordan man end vender og drejer spørgsmålet, vil man aldrig i en forudsigelig fremtid kunne opnå noget, der bare minder om konsensus om det, der foreslås her fra forslagsstillernes side, så jeg synes faktisk, at det er lidt meget, at forslagsstillerne altså her forlanger, hvad jeg vil betegne som det umulige, af regeringen.